آرتوین ده، جمهوریت خالق پارتیسی باشقانی کمال کیلیچداروغلونو دا ایچینده اولدوغو کونوویا، بؤلوچو ترور تشکیلاتی پ.ک.ک منسوبلارینجا آچیلان آتشده بیر عسگر شهید اولدو.
کونوویو قوروماقلا وظیفه‌لی ژاندارما واسطه‌سین‌دن سالدیری آنیندا جواب وئریلمه‌سی اوزرینه چاتیشمادا 2 عسگر ده یارالانیب.
تورکیه بؤیوک میللت مجلیسی‌نین صدری ایسماعیل قهرمان، جمهوریت خالق پارتیسی لیدری کیلیچداروغلونا تلفون ائده رک. یاشانان چاتیشمایلا علاقه‌دار معلومات آلان قهرمان، کئچمیش اولسون سؤیله دی.
تورکیه پرزیدنتی رجب طیب اردوغان دا، حادثه ایله باغلی اولا‌راق کیلیچداروغلونا تلفون ائده رک، کئچمیش اولسون دیلک‌لرینی چاتدیردی.
باش ناظیر بینا‌لی ییل‌دیریم ایسه کیلیچداروغلونون کونوویونا یؤنلیک سالدیریلا باغلی اولا‌راق بیر آچیقلاما وئردی.
ییل‌دیریم، آچیقلاماداسیندا؛
' آنا موخالیفت پارتیاسی جمهوریت خالق پارتیاسی  باشقانی حؤرمت‌لی کمال کیلیچداروغلونو کونوویونون آرتویندئ اوغرادیغی سلاح‌لی سالدیری، اؤلکه‌میزین دئموکراتیک ثابت‌لیگینه و جمعیتین حضورونا ائدیلمیش آلچاق بیر تروریست سالدیری‌دور. سالدیریو نیفرتله لنتلییرم ' ایفاده‌لرینی ایستیفاده ائتدی.
باش ناظیر بینا‌لی ییل‌دیریم،
"تورکیه‌نین بوتؤو‌لوگونه، دیرلیک و نیظامیمیزا گمین/ پوسو قوران ترورچولارلا اونلاری سوی-قصده عزم ائتدیرن گئری پلان‌داکی آلچاق‌لار، هئچ بیر زامان تورکیه‌نین بیرلیگینه ضرر وئره بیلمه‌یه‌جک، عمل‌لرینه قاووشامایاجاق و لاییق اولدوق‌لاری جزایا شوپهه‌سیز آلا‌جاق‌لار." دئدی.
پرزیدنت سؤزچوسو ایبراهیم قالین، اجتماعی مئدیا حسابین‌دان ائتدیگی آچیقامادا،
"جمهوریت خالق پارتیسی  باشقانی حؤرمت‌لی کیلیچداروغلونا ائدیلن سالدیرینی شیدتله لعنتلییرم. بؤیوک کئچمیش اولسون. شهید اولان عسگریمیزی رحمت دیلییرم. "دئدی.
باش ناظیر کؤمکچی‌سی نومان کورتولموش، سالدیری سببیله کیلیچداروغلو و جمهوریت خالق پارتیسی-نین کئچمیش اولسون دیلهدی. قورتولموش، اجتماعی پایلاشما سایتی حسابین‌دان،
"جمهوریت خالق پارتیسی  باشقانی حؤرمت‌لی کمال کیلیچداروغلو کونوویونون کئچید یولوندا میدانا گلن سالدیرینی لعنتلییرم." پایلاشماسیائتدی.
حادثه‌یه باغلی آچیقلاما وئرن ایچ ایشلر ناظیری افکان آلا ایسه، سالدیرینین بؤلوچو ترور تشکیلاتی پ.ک.ک منسوبلارینجا رئاللاشدیریلدیغینی، سؤیله‌دی.
آلا، تروریست‌لره یؤنلیک عملیات باشلادیلدیغی معلوماتینی ده پایلاشا‌راق،
"بو ایشی ائدن آلچاق‌لار توتولا‌جاق" دئدی.
سالدیریلا علاقه‌دار بیر آچیقلامادا خاریجی ایشلر ناظیری مولوت چاووشوغلون‌دان گلدی.
خاریجی ایشلر ناظیری چاووشوغلو،
"بو خائین کوتاتلاشین‌دان سونرا تورکیه‌دکی جدول‌دن ناراحات اولان‌لار وار. کودتاچی‌لارین دا بو آندا تورکیه نی هدف آلان ترورچولارین ده مقصدی بو بیرلیک برابرلیگی پوزماق. سببی نه اولورسا اولسون کیلیچداروغلونو کونوویونا ائدیلن بو سالدیرینی شیدتله قیناییریق، لعنتلیریک. نه ترورا قارشی دیک دوروشونو گؤسترن سیاسی پارتیلریمیز نه ده بیزلر توتوموموزو دییشدیرمیین و بون‌لارلا موباریزه‌میزی داوام ائتدیرجگیک. " دئدی.
اوروپا بیرلیگی ناظیری و باش مذاکیره چی عمر چلیک ده اجتماعی پایلاشما سایتین‌دان ائتدیگی آچیقلامادا، جمهوریت خالق پارتیسی  باشقانی کمال کیلیچداروغلونون کونوویونا ائدیلن سالدیرینی قینادی، کئچمیش اولسون دیلک‌لرینی چاتدیردی.
پولاد، کیلیچداروغلونا ائدیلن سالدیرینین بوتون سیاست تشکیلاتینا ائدیلمیش ساییلدیغینی وورغولاییب.
میلیتچی حرکت پارتیسی باشقانی دولت باغچه‌لی، کونوویو سیلاح‌لی سالدیرییا اوغرایان جمهوریت خالق پارتیسی  باشقانی کمال کیلیچداروغلو ایله تلفوندا گؤروشه‌رک "کئچمیش اولسون" دیلک‌لرینی چاتدیردی.
بعضی تلویزیون کانال‌لارینا تلفونلا باغلانان کیلیچداروغلو دا، اؤزونون و اونونلا بیرلیکده اولان‌لارین ساغلام‌لیق وضعیتی‌نین یاخشی اولدوغونو قید ائتدی.
جمهوریت خالق پارتیسی قروپ باشقان وکیلی اؤزگور ایسه نه اولورسا اولسون دموکراتیک نیظامی ساوونماغا داوام ائده‌جک‌لری آچیقلاماسینی ائتدی.
